text: Lastbil kørte ind i hus
  26 marts 2013 kl. 14.08
  En lastbil bragede tirsdag eftermiddag ind i et hus, Søgade 1, Kolding.
  Lastbilen skred ud ved huset, og traileren ramte huset.
  Både den ydre og den bærende indemur blev ramt, og derfor frygtede politiet, at murværket kunne styrte ned.
  Sidst på eftermiddagen blev huset afstivet, så der er ikke fare for, at det styrter sammen.
  Lastbilen var lastet med betonstolper på 1.800 kilo hver.
  Den havde to gange tidligere kørt forbi med stolper til et byggeri, men tredje gang gik det altså galt.
  Ejendommen består af seks lejligheder. Beboerne kan stadig bo i lejlighederne.
  